দিল্লী মেট্ৰ ৰে'ল নিগম

দিল্লী মেট্ৰ' ৰেল নিগম (ডিএমআৰচি) হৈছে কেন্দ্ৰ-ৰাজ্যৰ যৌথ উদ্যোগ যিয়ে দিল্লী মেট্ৰ' আৰু নয়ডা মেট্ৰ' পৰিচালনা কৰে। ভাৰত আৰু বিদেশত মেট্ৰ' ৰে'ল, মনোৰেল, আৰু দ্ৰুতবেগী ৰে'ল প্ৰকল্পৰ পৰিকল্পনা আৰু ৰূপায়ণৰ ক্ষেত্ৰতো ডিএমআৰচি জড়িত। ডি এম আৰ চিৰ কাম বিভিন্ন অংশত বিভক্ত যিবোৰ পৰিচালন সঞ্চালকৰ নিৰ্দেশনাত পৰিচালকৰদ্বাৰা নিয়ন্ত্ৰিত হয়।

ইতিহাস

১৯৯৫ চনৰ ৩ মে'ত দিল্লী মেট্ৰ' ৰেল কৰ্প'ৰেশ্যন লিমিটেড প্ৰতিষ্ঠা কৰা হয়, ইয়াৰ প্ৰথম পৰিচালন সঞ্চালক হিচাপে ই. শ্ৰীধৰণে ২০১১ চনৰ ৩১ ডিচেম্বৰত ডি এম আৰ চিৰ পৰিচালন সঞ্চালকৰ দায়িত্ব মাংগু সিঙক অৰ্পণ কৰে।

২০১০ চনত দশম বৰ্ষপূৰ্তি উদ্‌যাপনৰ বাবে দিল্লী মেট্ৰ’ই প্ৰথমখন ৮ কোচযুক্ত ৰে’ল প্ৰৱৰ্তন কৰে। "দিল্লী মেট্ৰ': এ ডেকেড অৱ ডেডিকেচন, ১০ য়েৰছ অৱ মেট্ৰ' অপাৰেচন" শীৰ্ষক এখন স্মৃতিগ্ৰন্থ পুস্তিকাও মুকলি কৰা হয়। সংগীত পৰিচালক বৈভৱ সক্সেনাৰদ্বাৰা ৰচিত এটি বিশেষ "মেট্ৰ' গীত - জিন্দগী হায় দিল্লী মেট্ৰ'"ও মুক্তি লাভ কৰি মেট্ৰ' ষ্টেচন আৰু এফ এম ষ্টেচনত বজাই দিয়া হয়।

নীতি আৰু বঁটা

নিৰ্মাণ স্থানত নিৰাপত্তাৰক্ষীৰ হেলমেট পৰিধান কৰাটো বাধ্যতামূলক কৰিছে ডিএমআৰচিয়ে। ইয়াৰ উপৰি ই মেট্ৰ' ষ্টেচনত বৰষুণৰ পানী সংগ্ৰহ কৰি কাৰ্বন ক্ৰেডিট আদায় কৰে আৰু কৰ্মচাৰীসকলৰ বাবে এইচ আই ভি/এইডছ কাৰ্যসূচী চলায়।

ডিএমআৰচিয়ে অল ইণ্ডিয়া মেনেজমেণ্ট এছ’চিয়েশ্যনৰপৰা ‘আউটষ্টেণ্ডিং পিএছইউ অৱ দ্য য়েৰ’ (২০১৬) বঁটা (২০১৬) লাভ কৰে। নগৰীয়া পৰিবহণত বিশ্বমানৰ সেৱাৰ প্ৰসাৰ আৰু প্ৰকল্প পৰিচালনাৰ উত্তম পদ্ধতি গ্ৰহণৰ ক্ষেত্ৰত "অসাধাৰণ অৱদান"ৰ বাবেও ডিএমআৰচিক সন্মান জনোৱা হয়।

অন্য প্ৰকল্পসমূহ

পৰামৰ্শদাতা

ডি এম আৰ চিৰ পৰামৰ্শদাতা সেৱাৰ বাবে ব্যাৱসায়িক উন্নয়ন বিভাগ আছে। ডি এম আৰ চিয়ে প্ৰকল্প পৰামৰ্শদাতা হিচাপে কাম কৰি ভাৰতৰ প্ৰতিটো মেট্ৰ' আৰু মনোৰেল প্ৰকল্পৰ বাবে প্ৰত্যক্ষ প্ৰকল্প প্ৰতিৱেদন (ডি পি আৰ) প্ৰস্তুত কৰিছে, ডি এম আৰ চি গঠনৰ পূৰ্বে স্থাপিত হোৱা কলকাতা মেট্ৰ' আৰু চেন্নাই এম আৰ টি এছৰ বাহিৰে। DMRC. ডি এম আৰ চিয়ে লঘু পৰামৰ্শদাতা সেৱাও প্ৰদান কৰে, যেনে ৰায়পুৰ, অমৃতসৰ আৰু নাগপুৰৰ দৰে ঠাইত প্ৰস্তাৱিত ব্যৱস্থাৰ বাবে ডি পি আৰ আৰু সম্ভাৱনীয়তা প্ৰতিৱেদন প্ৰস্তুত কৰা। ডিএমআৰচিয়ে পৰামৰ্শদাতা হিচাপেও কাম কৰি প্ৰস্তাৱিত তিৰুৱনন্তপুৰম–মংগালুৰুৰ তীব্ৰবেগী যাত্ৰী কৰিডৰৰ ডিপিআৰ প্ৰস্তুত কৰিছিল।

২০১২ চনৰ ছেপ্টেম্বৰ মাহত ডি এম আৰ চিয়ে জাকাৰ্টা মাছ ৰেপিড ট্ৰেনজিট চিষ্টেমৰ বাবে মেনেজমেণ্ট কনচালটিঙৰ বাবে আন আঠটা আন্তঃৰাষ্ট্ৰীয় কোম্পানীৰে অংশীদাৰিত্ব কৰে। ভাৰতৰ বাহিৰত এইটোৱেই আছিল ডি এম আৰ চিৰ প্ৰথম প্ৰকল্প। ডি এম আৰ চিয়ে কয় যে জেভিত তেওঁলোকৰ মূল দায়িত্ব আছিল "জাকাৰ্টা মেট্ৰ'ৰ সাংগঠনিক গাঁথনি চূড়ান্ত কৰা, কৰ্মচাৰী নিযুক্তি দিয়া, প্ৰশিক্ষণৰ সুবিধা বিকশিত কৰা আৰু কাৰ্য্যকলাপ আৰম্ভ কৰাৰ বাবে প্ৰয়োজনীয় বিভিন্ন শ্ৰেণীৰ কৰ্মচাৰীক প্ৰশিক্ষণ দিয়া।"

২০১৪ চনৰ ফেব্ৰুৱাৰী মাহত কুৱেইট চৰকাৰে ডি এম আৰ চিক কুৱেইটৰ কুৱেইট চহৰত প্ৰস্তাৱিত মেট্ৰ’ ব্যৱস্থাৰ বাবে পৰামৰ্শদাতা হিচাপে কাম কৰিবলৈ আমন্ত্ৰণ জনায়।

দিল্লী মেট্ৰ’ ৰেল একাডেমী

দিল্লী মেট্ৰ' ৰেল একাডেমী (পূৰ্বতে ডি এম আৰ চি প্ৰশিক্ষণ প্ৰতিষ্ঠান; ২০১৯ চনৰ ১৮ ছেপ্টেম্বৰত বৃহৎ উন্নীতকৰণৰ পিছত ডি এম আৰ এ নামেৰে নামকৰণ কৰা হয়) হৈছে ২০০২ চনৰ ১৯ ​​জুলাইত ডি এম আৰ চিৰ শাস্ত্ৰী পাৰ্ক ডিপোত স্থাপন আৰু উদ্বোধন কৰা এটা বিশেষ প্ৰশিক্ষণ প্ৰতিষ্ঠান। দক্ষিণ এছিয়াৰ একমাত্ৰ মেট্ৰ' ৰেল প্ৰশিক্ষণ প্ৰতিষ্ঠান। ইয়াৰ ইতিহাসত ডি এম আৰ চিয়ে ভাৰত আৰু বিদেশৰ বিভিন্ন সংস্থা বিশেষকৈ মেট্ৰ' ৰেলৰপৰা ৬৩,০০০ৰো অধিক প্ৰশিক্ষাৰ্থী আৰু ২০০০ৰো অধিক কৰ্মচাৰীক প্ৰশিক্ষণ দিছে। Asia. ডিএমআৰএৰ আন্তঃৰাষ্ট্ৰীয় ক্লায়েণ্টসমূহৰ ভিতৰত আছে জাকাৰ্টা এমআৰটি, ইণ্ডোনেছিয়া আৰু বাংলাদেশৰ ঢাকা মেট্ৰ' ৰেল, আনহাতে ইয়াৰ ভাৰতীয় ক্লায়েণ্টসমূহৰ ভিতৰত আছে নাম্মা মেট্ৰ', কোচি মেট্ৰ', চেন্নাই মেট্ৰ', জয়পুৰ মেট্ৰ', মুম্বাই মেট্ৰ' আৰু আন কেইবাটাও মেট্ৰ' আৰু সংস্থা।
ইণ্ডিয়ান ইনষ্টিটিউট অৱ টেকন’লজি দিল্লীৰ সহযোগত ডি এম আৰ চিয়ে মেট্ৰ’ টেকন’লজিৰ এবছৰীয়া স্নাতকোত্তৰ ডিপ্লমা পাঠ্যক্ৰম আগবঢ়ায়। এই পাঠ্যক্ৰমটোৱে প্ৰতি বছৰে বিভিন্ন ধাৰা, যেনে বৈদ্যুতিক, অসামৰিক, স্থাপত্য, সংকেত, আৰু দূৰসংযোগৰপৰা ২৫ জন কাৰ্যবাহীক উৎপন্ন কৰে, যিসকলে সমগ্ৰ ভাৰতৰ মেট্ৰ’সমূহত কাম কৰে। ইণ্ডিয়ান ইনষ্টিটিউট অৱ টেকন’লজি মাদ্ৰাজেও চেন্নাই মেট্ৰ’ৰ বাবে একেধৰণৰ পাঠ্যক্ৰম আগবঢ়ায়।

তথ্যৰ উৎস

শ্ৰেণী:ৰেল পৰিবহণ
শ্ৰেণী:দিল্লী
শ্ৰেণী:অনুষ্ঠান প্ৰতিষ্ঠান
শ্ৰেণী:ভাৰত চৰকাৰ